Den Nord-Cimbriske Tilskuer, 1847-03-16
- Den norske Rigstidende, meddeler Følgende: Under 8de October f. A. blev ved de befuldmægtigede, fra norsk Side Byskriver i Christiania Ridder, Nye og fra dansk Side Kammerjunker og Committeret i Generalpostdirectionen Wedel-Heinen, afsluttet en Postconvention mellem Norge og Danmark, hvis Bestemmelser, skulle træde i Stedet for Conventionen af 28de Februar 1828. Efter den nye Convention vil den directe Postforbindelse med Danmark ved Dampfartøi kunne finde Sted af trende Veie, nemlig om Sommeren een Gang ugentlig over havn, og engang over Kiel, samt om Vinteren een 2 to Gange ugentlig over Frederikshavn. J Routen til Kiel anløbes Korsøer. De Poster, som skulle forsendes med de norske Dampfartøier, skulle i Danmark befordres med de Poster, som hurtigst kunne bringe dem til deres Bestemmelsested, ligesom de norske Postsække fra Kiel til Altona, samt Hamborg skulle afsendes med det først afgaaende Jernbanetog, hvormed Post kan følge, og omvendt fra de nævnte Steder til Kiel med det Jernbanetog, som ankommer til Kiel nærmest for Dampfartøiets Afgangstid. J Vintertiden skal det danske Postvæsen indrette Postgangen mellem Frederikshavn og Aalborg saavel for Breve og Pakkegods som for Reisende saaledes, at den norske Dampskibspost paa hensigtsmæssigste Maade og uden Ophold sættes i Forbindelse med de Poster til og fra Aalborg, efter hvis Afgang og Ankomst Dampskibets Fart bliver bestemt. For de udenrigske Breve, som skulle gaae i Transit over Danmark, skal erlægges i dansk Transit porto 8 Lybskskilling (16 s. norsk og i norsk Sø porto 15 s. norsk for et enkelt Brev. Da der forben erlagdes i dansk Transitporto 38 Rigsbankskilling for et enkelt Brev til Norge og 35 Rigsbankskilling, for et enkelt Brev fra Norge, er der altsaa ved den ny Convention skeet en Nedsættelse i bemeldte Transitvorto. Efter den nye Convention ville Breve til eller fra noget Sted i Danmark eller i Hertugdom merne Slesvig, Holsteen og Lauenborg eller til og fra Hamborg, forsaavidt som de befordres med de norske Dampfartøier mellem Danmark og Norge, kunne gaae enten aldeles frankerede eller ufrankerede eller frankerede til Dampfartøiernes Anløbsteder i Danmark. Forhen skulde som bekjendt Breve fra Norge, til Danmark og Hertugdømmerne franteres til Kjøbenhavn og kunde ikke frankeres længere, ligesom omvendt Breve fra Danmark og Hertugdømmerne til Norge maatte være frankerede ligesaa til Kjøbenhavn og gaae i Porto den øvrige Vei til Bestemmelses stedet i Norge. Den nye Convention har altsaa ogsaa denne Henseende en betydelig Fordeel. Betaling for Pakkepostsager skal erlægges efter de i ethvert af Rigerne gjældende Tarter. Derimod gjælder ogsaa for Pakkepostsager den samme Frankeringsret og Frihed som for Breve. J Hurtighed i de udenrigske Breves Befordring vil betydelig være vundet ved disse nye Postgange. Saaledes vil Posten i Routen over Kiel, saavel fra Christiania til Hamborg, som omvendt, kunne befordres i 2 1/2 Døgn. Ratificationerne af denne Convention ere udvexlede i Kjøbenhavn den 15de Februar. Jerslevs Sogns Kongetiende, bestaaende af 64 r. Rug, 96 1/2 Tdr. Byg og 38 Tdr. Havre, er ved Auction i Boet efter afdøde Løchter Arvinger solgt til Medarvingen, Viinhandler Schunemann i Aalborg for 10,000 Rbdl.